Donatella Versace

Si Donatella Francesca Versace ( pinangaki kan Mayo 2,1955) sarong Italyanong tagadesinyo nin moda asin negosyante. Tugang siya ni Gianni Versace, kagtugdas kan mamahalon nakompanya nin moda nin Versace na saiyang minana an parte kaini kan magadan an saiyang tugang kan 1997. Ipinabakal niya an kompanya sa Capri Holdings (Michael Kors) kan 2018, alagad nagtenir bilang chief creative officer kaini.

 Buhay asin karera 
Si Donatella Versace ipinangaki sa Reggio di Calabria, Sur nin Italya, an nguhod sa apat na magtururugang. An saiyang amang si Antonio, dating negosyante mantang an saiyang inang si Francesca, sarong paratahi. An saiyang matuang tugang na si Tina nagadan sa edad na 12 huli sa tetanus. Si Donatella sa edad na 11 anyos nakumbensir ni Gianni na magtina nin bulaw huli ta panatiko ini sa Italyanong parakantang si Patty Pravo.Jacob Bernstein, Donatella Versace Has Long Been a Gay Icon. Now It’s Official., Nytimes.com, 29 June 2019

Katahawi kan dekada 70, si Donatella nag-adal nin literatura asin lengwahe sa Florence, Italya alagad minabyahe pa-Milan lambang katapusan nin semana tanganing makaiba an saiyang tugang na si Gianni Versace.Cathy Horyn, La Bella Donatella, Vanityfair.com, 1 June 1997Ariel Levy, Summer for the Sun Queen, Nymag.com, 17 August 2006

Siyai asin an dating agom na sarong Amerikanong modelo na si Paul Beck nagkaigwa nin duwang aki: si Allegra Versace Beck (ipinangaki kan 30 Hunyo 1986), asin Daniel Versace Beck (ipinangaki kan 1989). An saindang pag-iinagoman natapos kan 2000.Jess Cartner-Morley, Donatella Versace: "My brother was the king, and my whole world had crashed around me”, Theguardian.com, 14 September 2017

Siya nagtatabang sa Elton John AIDS Foundation.

 Mga onra 

 2008: FGI Superstar Award.
 2010: Woman of the Year kan Glamour
 2012, 2016: Fashion Designer of the Year kan Glamour
 2017: Fashion Icon of the Year award kan the British Fashion Council
 2018: Enot na babayi na nagkaigwa nin onra na Designer of the Year sa GQ Men of the Year Awards sa UK asin China.
 2018: International CFDA Award
 2018: Fashion Icon award sa GQ Awards Berlin.

 Nota 

 Toltolan 

 Mga panluwas na takod 

 Versace official website